A TANÁCS 2009/955/KKBP HATÁROZATA
(2009. december 15.)
az Európai Unió palesztin területeken folytatott rendőri missziójáról (EUPOL COPPS) szóló 2005/797/KKBP együttes fellépés módosításáról
AZ EURÓPAI UNIÓ TANÁCSA,
tekintettel az Európai Unióról szóló szerződésre, és különösen annak 28. cikkére és 43. cikkének (2) bekezdésére,
mivel:
(1)
A Tanács 2005. november 14-én hároméves időtartamra elfogadta az Európai Unió palesztin területeken folytatott rendőri missziójáról (EUPOL COPPS) szóló, 2005/797/KKBP együttes fellépést (1). Az EUPOL COPPS operatív szakasza 2006. január 1-jén kezdődött meg. A 2008/958/KKBP együttes fellépés (2)2010. december 31-ig meghosszabbította a 2005/797/KKBP együttes fellépést.
(2)
Meg kell határozni az EUPOL COPPS-szal kapcsolatos kiadások fedezésére szánt pénzügyi referenciaösszeget a 2010. január 1-jétől2010. december 31-ig terjedő időszakra.
(3)
Meg kell határozni továbbá, hogy az EUPOL COPPS milyen feltételek mellett alkalmazhat személyzetet szerződéses alapon.
(4)
Az EUPOL COPPS missziónak rendelkeznie kell egy a projektek meghatározására és végrehajtására szolgáló projektegységgel.
(5)
A 2005/797/KKBP együttes fellépést ennek megfelelően módosítani kell,
ELFOGADTA EZT A HATÁROZATOT:
1. cikk
A 2005/797/KKBP együttes fellépés a következőképpen módosul:
1.
A 2. cikk a következő ponttal egészül ki:
„d)
A missziónak rendelkeznie kell egy a projektek meghatározására és végrehajtására szolgáló projektegységgel. A misszió adott esetben - a misszióhoz kapcsolódó területeken és annak célkitűzései teljesítése érdekében - koordinációt, támogatást és tanácsadást biztosít a tagállamok és harmadik államok által saját hatáskörben végrehajtott projektek tekintetében.”
2.
A 8. cikk a következőképpen módosul, a többi bekezdést pedig értelemszerűen újra kell számozni:
a)
a (3) bekezdés helyébe a következő szöveg lép:
„(3) Az EUPOL COPPS szükség esetén szerződéses alapon alkalmazhatja a tagállamok állampolgárait, amenynyiben a szükséges funkciókat a tagállamok által kirendelt személyzet nem látja el.”;
b)
a cikk a következő bekezdéssel egészül ki:
„(4) Az EUPOL COPPS szükség esetén alkalmazhat helyi személyzetet.”
2. cikk
Az EUPOL COPPS misszióval járó kiadások fedezésére szánt pénzügyi referenciaösszeg a 2010. január 1-jétől2010. december 31-ig terjedő időszakra 6 650 000 EUR.
3. cikk
Ez a határozat az elfogadásának napján lép hatályba.
4. cikk
Ezt a határozatot az Európai Unió Hivatalos Lapjában ki kell hirdetni.
Kelt Brüsszelben, 2009. december 15-én.